CELEX: 22009D0153
Language: sl
Date: 2009-12-04 00:00:00
Title: Sklep Skupnega odbora EGP št. 153/2009 z dne 4. decembra 2009 o spremembi Priloge XXI (Statistika) in Protokola 30 k Sporazumu EGP o posebnih določbah glede organizacije sodelovanja na področju statistike

11.3.2010   
            
            
               SL
            
            
               Uradni list Evropske unije
            
            
               L 62/56
            
         SKLEP SKUPNEGA ODBORA EGP
   št. 153/2009
   z dne 4. decembra 2009
   o spremembi Priloge XXI (Statistika) in Protokola 30 k Sporazumu EGP o posebnih določbah glede organizacije sodelovanja na področju statistike
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XXI k Sporazumu je bila spremenjena s Sklepom Skupnega odbora EGP št. 113/2009 z dne 22. oktobra 2009 (1).
            
         
               (2)
            
            
               Protokol 30 k Sporazumu je bil spremenjen s Sklepom Skupnega odbora EGP št. 90/2009 z dne 3. julija 2009 (2).
            
         
               (3)
            
            
               Uredbo (ES) št. 223/2009 Evropskega parlamenta in Sveta z dne 11. marca 2009 o evropski statistiki ter razveljavitvi Uredbe (ES, Euratom) št. 1101/2008 Evropskega parlamenta in Sveta o prenosu zaupnih podatkov na Statistični urad Evropskih skupnosti, Uredbe Sveta (ES) št. 322/97 o statističnih podatkih Skupnosti in Sklepa Sveta 89/382/EGS, Euratom, o ustanovitvi Odbora za statistične programe Evropskih skupnosti (3) je treba vključiti v Sporazum.
            
         
               (4)
            
            
               Uredba (ES) št. 223/2009 razveljavlja Uredbo (ES, Euratom) št. 1101/2008 (4) Evropskega parlamenta in Sveta in Uredbo Sveta (ES) št. 322/97 (5), ki sta vključeni v Sporazum in ju je zato treba v okviru Sporazuma razveljaviti.
            
         
               (5)
            
            
               Vsa sklicevanja na Odbor za statistični program (OSP) v Protokolu 30 k Sporazumu je treba nadomestiti s sklicevanjem na Odbor za evropski statistični sistem (OESS) –
            
         SKLENIL:
   Člen 1
   Priloga XXI k Sporazumu se spremeni:
   
               1.
            
            
               besedilo točke 17 (Uredba (ES, Euratom) št. 1101/2008 Evropskega parlamenta in Sveta) se nadomesti z naslednjim:
               „32009 R 0223: Uredba (ES) št. 223/2009 Evropskega parlamenta in Sveta z dne 11. marca 2009 o evropski statistiki ter razveljavitvi Uredbe (ES, Euratom) št. 1101/2008 Evropskega parlamenta in Sveta o prenosu zaupnih podatkov na Statistični urad Evropskih skupnosti, Uredbe Sveta (ES) št. 322/97 o statističnih podatkih Skupnosti in Sklepa Sveta 89/382/EGS, Euratom, o ustanovitvi Odbora za statistične programe Evropskih skupnosti (UL L 87, 31.3.2009, str. 164).“;
            
         
               2.
            
            
               besedilo točke 17a (Uredba Sveta (ES) št. 322/97) se črta.
            
         Člen 2
   Protokol 30 k Sporazumu se spremeni:
   
               1.
            
            
               besedilo člena 1(6) se nadomesti z naslednjim:
               „Ravnanje s statističnimi podatki iz držav Efte ureja Uredba (ES) št. 223/2009 Evropskega parlamenta in Sveta z dne 11. marca 2009 o evropski statistiki (UL L 87, 31.3.2009, str. 164).“;
            
         
               2.
            
            
               besede „Odbor za statistični program (OSP)“ v členu 1(1) se nadomestijo z besedami „Odbor za evropski statistični sistem (OESS)“;
            
         
               3.
            
            
               besedi „OSP/EGP“ v členu 1(1) in 1(7) se nadomestita z besedama „OESS/EGP“.
            
         Člen 3
   Besedilo Uredbe (ES) št. 223/2009 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 5. decembra 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 4. decembra 2009
      
         
            Za Skupni odbor EGP
         
         
            Predsednica
         
         Oda Helen SLETNES
      
   
   
      (1)  UL L 334, 17.12.2009, str. 15.
   
      (2)  UL L 277, 22.10.2009, str. 43.
   
      (3)  UL L 87, 31.3.2009, str. 164.
   
      (4)  UL L 304, 14.11.2008, str. 70.
   
      (5)  UL L 52, 22.2.1997, str. 1.
   
      (6)  Navedena ni nobena ustavna zahteva.